《浪淘沙 十月十四日病中经宿不寐枕上作》
明代·程敏政

风叶走庭阶。月上书斋。隔墙寒影舞松钗。数尽残更人不寐，无奈幽怀。

酾酒断溪涯。题遍苍崖。病来耽误几青鞋。不待一分林下福，也共时乖。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。